E Çmendur/E Bukur

E çmendur/e bukur  është një film dramë romantike për adoleshentë amerikan i vitit 2001 me aktorët Kirsten Dunst dhe Jay Hernandez (në debutimin e tij në film). Ngjarjet zhvillohen kryesisht në shkollën e mesme Palisades Charter dhe zonën përreth, duke përfshirë Qendrën e Los Angeles, Pacific Palisades, Malibu dhe Los Angelesin Lindor .

Nje djalë i varfër latino-amerikan Carlos Nuñez dhe vajza problematike  kongresmenit Nicole Oakley, takohen rastësisht larg shkollës së tyre të mesme në plazhin e Pacific Palisades dhe shumë shpejt krijojnë një marrëdhënie të papritur pavarësisht kundërshtimit të të tjerëve.

 Përmbajtja 
Carlos Nuñez një adoleshent 17-vjeçar meksikano-amerikan nga Los Anxhelosi Lindor i cili udhëton me autobus dy orë çdo ditë për të ndjekur shkollën në Pacific Palisades për një arsimim më të mirë. Një student me nota të shkëlqyera, ai shpreson të ndjekë Akademinë Detare të SHBA-së dhe të bëhet pilot.

Një ditë jashtë me miqtë e tij në Santa Monica Pier, Carlos takon Nicole Oakley, një shoqe klase e cila po mbledh mbeturina në plazh si pjesë e një dënimi për drejtim mjeti nën ndikimin e alkoolit. Ajo është vajza e një kongresmeni amerikan dhe jeton në Palisades luksoze, por është një vajzë rebele, i pëlqen shumë të festojë dhe ka një marrëdhënie jo të shëndetshme me të atin. Problemet e Nicole rrjedhin nga vetëvrasja e nënës së saj kur ajo ishte e re, si dhe nga ndjenja e të qenit e padëshiruar nga i ati dhe gruaja e tij e re. Pavarësisht dallimeve të tyre, Nicole dhe Carlos fillojnë një lidhje romantike.

Romanca has pengesa që lindin nga prejardhjet e palëve të ndryshme,Carlos fton Nicole në një festë familjare dhe ajo ndihet e çuditshme si personi i vetëm me ngjyrë të bardhë atje. Ajo bën diçka që i çon të dy në paraburgim; dhe kur ajo i thotë të qetësoj veten, ai i zemëruar thekson se ajo nuk i vlerëson privilegjet që ka. Pavarësisht pengesave, marrëdhënia e tyre lulëzon. Carlos përpiqet ta largojë Nicole nga abuzimi i saj me drogën dhe alkoolin, dhe ajo planifikon një mësim fluturimi për të, i cili ëndërron të bëhet pilot, edhe pse nuk ka udhëtuar kurrë me aeroplan.

Babai i Nicole i ofron Carlosit ndihmë duke e sponsorizuar nga Kongresi për Akademinë Detare, por e paralajmëron që të mos dalë me të bijën e tij sepse nuk dëshiron ta shohë të influencohet nga ajo. Miqtë dhe familja e Carlosit gjithashtu e shohin me përçmim këtë marrëdhënie, duke pasur frikë se Nicole është një ndikim i keq tek ai.

I vënë nën presion nga pritshmëritë e të tjerëve, Karlosi ndahet nga Nicole, duke e bërë qe ajo të organizoj një festë të çmendur e të dehet. Një natë, Karlosi e telefonon dhe zbulon se ajo po dehet në një festë. Ai shkon në festë dhe e shpëton nga një djalë që përpiqet ta shfrytëzojë. Ai e çon në shtëpi, por ata ndalohen nga policia.

Si rezultat i këtij incidenti, babai dhe njerka e Nicole vendosin që ajo duhet të shkojë në një shkollë larg shtëpisë. Carlos e shpëton Nicole dhe ata ikin së bashku. Ndërsa janë larg, Nicole kupton se po pengon ëndrrat e Carlos, kështu që vendos se është koha të përballet me problemet e saj në mënyrë që të jetë më mirë për Carlos dhe të ketë një të ardhme me të. Ata kthehen në shtëpinë e saj, ku Nicole pajtohet me të atin, i cili e falënderon Carlos që nuk e dëgjoi këshillën e tij për ta braktisur të bijën. Në fund te filmit Carlos shfaqet duke u bërë pilot me Marinën e Shteteve të Bashkuara.
Kategoria:Filma amerikanë të viteve 2000
Kategoria:Filma anglisht të viteve 2000
Kategoria:Filma 2001